José Luis Crespo Cepeda

José Luis Crespo Cepeda (Valdepeñas, Espainia, 1994ko maiatzaren 19a) astrofisikaria, zientzia-dibulgatzailea eta youtuberra da. Quantum Fracture kanalagatik da ezaguna. Bertan, animazio laburrak egiten ditu, batez ere fisikarekin lotutako gaiei buruz, adibidez mekanika kuantikoa edo astrofisika.

 Hezkuntza 
Jose Luis Crespo Mantxako Valdepeñas herrian jaio zen 1994ko maiatzaren 19an. Zientzia Fisikoetan graduatu zen Madrilgo Unibertsitate Autonomoan. Unibertsitate horrekin lotura estua izan du bere ikerketa-zentro batzuekin kolaborazio-bideoen bidez, hala nola Materia Kondentsatuaren Fisikako Institutuarekin (IFIMAC) eta Fisika Teorikoko Institutuarekin (IFT UAM-CSIC). Gaur egun, Fisika Teorikoaren Institutuarekin egiten du lan, zentroko ikerketa-ildoei buruzko bideo batzuk eginez.

 Zientzia-dibulgazioa 
ezkerrera|thumb|100x100px|Quantum Fracture logotipoa.
2013an, Crespok Quantum Fracture Youtube kanala sortzea erabaki zuen, zientzia-dibulgazioa egiteko, Derek Muller edo MinutePhysics bezalako youtuber anglofonoek inspiratua. Bertan, animazio laburrak egiten ditu, fisikarekin zerikusia duten gaiak jorratzen dituenean (adib.: Big Bang, erlatibitatearen teoria edo mekanika kuantikoa). Herri-kulturako produktuei buruz ere dauzka bideoak (telesailak, filmak edo bideojokoak, adibidez). Fisikaz gain, beste gai batzuk ere aipatu ditu Crespok, hala nola eboluzio biologikoa, musikologia, kriptodirua, NFTak, klima aldaketaren negazionismoa eta terraplanismoa.
ezkerrera|thumb|160x160px|Jose Luis Crespo Tabakaleran 2022an
Aldo Bartra, Javier Santaolalla, Jaime Altozano eta Jordi Wild youtuberrekin ere parte hartu du Crespok. 2018an milioi bat harpidedunengana iristea lortu zuen. Kopuru hori lortu zuen Espainiako dibulgazio zientifikoko lehen kanala da. 2025eko uztailan 3,8 millioi baino gehiago zituen.
Dibulgatzaile gisa , Jose Luisek hitzaldiak eman ditu unibertsitate eta ekitaldi ugaritan: Afundación, TLP Tenerife, TubeCon, CosmoCaixa, Scenio (Naukas) eta Ciencia Jot Down. RTVErentzat eta TVEko Órbita Laika programarentzat ere ekoiztu du edukia.

Tabakalera zentroan, Donostian, hainbat aldiz gonbidatua izan da azken urteotan dibulgatzaile gisa.

 Sariak 

 Dibulgazio Zientifikoko Saria Partikulen Fisika Zentroagatik (2014) (gaztelaniaz: Premio de Divulgación Científica por el Centro de Física de Partícula)
 Dibulgazio Zientifikoko Interneteko Saria (2018) (gaztelaniaz: Premio de Internet en Divulgación Científica)

 Erreferentziak 

 Kanpo estekak 
 Webgune ofiziala
 Quantum Fracture YouTuben
 Quantum Fracture TikToken
 Quantum Fracture Instagramen
 Quantum Fracture Facebooken
 Quantum Fracture X/Twitterren

Kategoria:Ciudad Real probintziako jendea
Kategoria:Espainiako youtuberrak
Kategoria:Espainiako fisikariak
Kategoria:Zientzia dibulgatzaileak